–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012,

–Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

Kar zadeva odobritve za prevzem obveznosti (vključno s posebnimi instrumenti), skupni odhodki, predlagani v drugem predlogu proračuna (PP) za leto 2019, znašajo 165 605,6 milijona EUR, kar ustreza 1,00 % BND in je za 4 909,2 milijona EUR več kot v letu 2018 (+ 3,1 %), če se upoštevajo spremembe proračuna št. 1 do 5/2018 in predlog spremembe proračuna št. 6/2018. Na splošno to pomeni, da ostaja skupna razlika do zgornje meje v okviru različnih zgornjih mej VFO v višini 1 291,1 milijona EUR, pri čemer so upoštevane uporaba skupne razlike do zgornje meje za obveznosti (1 464,7 milijona EUR), uporaba instrumenta prilagodljivosti (985,6 milijona EUR) ter izravnava uporabe varnostne rezerve za odhodke, povezane z migracijami, v letu 2017 (253,9 milijona EUR).

Proračun za leto 2018 vključuje spremembe proračuna št. 1 do 5 in predlog spremembe proračuna št. 6.

Zgornje meje odobritev za prevzem obveznosti in odobritev plačil v večletnem finančnem okviru (VFO) za določitev drugega predloga proračuna za leto 2019 so predstavljene v naslednji razpredelnici:

Predlog Komisije za drugi predlog proračuna za leto 2019 glede na nujnost pravočasnega sprejetja proračuna za leto 2019 temelji na napredku, doseženem v spravnem odboru, v okviru katerega je bil veliki meri obnovljen prvotni predlog proračuna Komisije, kakor je bil spremenjen z dopolnilnim pismom št. 1/2019, vključuje pa tudi nekaj pomembnih povečanj v odobritvah za prevzem obveznosti za ključne programe, ki prispevajo k rasti in delovnim mestom (kot sta Erasmus+ in pobuda za zaposlovanje mladih), ter nekaj zmanjšanj in prerazporeditev, zlasti v razdelku 4, predlaganih na obravnavah prvotnega predloga proračuna v Svetu in Evropskem parlamentu. Ciljno usmerjeno povečanje za program Obzorje 2020 se predlaga z uporabo člena 15(3) finančne uredbe. Skupna raven plačil je po spremembah v obveznostih in ponovnem uravnoteženju nekaterih predhodno zagotovljenih sredstev v letu 2018 nižja v primerjavi z ravnjo iz dopolnilnega pisma št. 1/2019.

Ker v spravnem odboru ni bil dosežen dogovor, Komisija zdaj v skladu s členom 314(8) PDEU predstavlja drugi predlog proračuna za leto 2019. Komisija poskuša s tem predlogom uskladiti stališči Evropskega parlamenta in Sveta, da zaradi časovnih omejitev ne bi bilo potrebno ponovno sestajanje v spravnem odboru. Če pred koncem leta 2018 dogovora o proračunu ne bo mogoče doseči, bo od 1. januarja 2019 začela veljati ureditev začasnih dvanajstin. To je postopek, določen v členu 315(1) PDEU, ki bi povzročil zamude pri izvajanju ključnih politik in programov, zlasti na področju kmetijstva, ter preprečil začetek vsakršnih novih dejavnosti.

Spravni odbor se je sestajal 21 dni, med 30. oktobrom in 19. novembrom 2018. Čeprav je bil med razpravami dosežen znaten napredek, stališč Evropskega parlamenta in Sveta v tem obdobju ni bilo mogoče uskladiti, zlasti kar zadeva uporabo novega člena 15(3) finančne uredbe o ponovnem dajanju na razpolago odobritev, ki ustrezajo znesku sprostitev obveznosti, za raziskovalne projekte. Vendar sta se tako Evropski parlament kot tudi Svet strinjala s predlogom spremembe proračuna št. 6/2018.

Kar zadeva odobritve plačil (vključno s posebnimi instrumenti), znašajo zahtevani skupni odhodki 148 198,9 milijona EUR, kar ustreza 0,90 % BND. To je povečanje za 3 431,0 milijona EUR v primerjavi z letom 2018 (+2,4 %), če se upoštevajo spremembe proračuna št. 1 do 5/2018 in predlog spremembe proračuna št. 6/2018. To pomeni, da ostaja razlika do zgornje meje VFO v višini 19 831,4 milijona EUR, pri čemer se upošteva učinek uporab instrumenta prilagodljivosti v letih 2016, 2017, 2018 in 2019 (909,8 milijona EUR) na odobritve plačil za leto 2019.

Odobritve za prevzem obveznosti za razdelek Konkurenčnost za rast in delovna mesta (podrazdelek 1a) so določene na 23 145,4 milijona EUR. To je povečanje za 5,2 % v primerjavi z letom 2018, večinoma pa se nanaša na Instrument za povezovanje Evrope (IPE), Obzorje 2020, Erasmus in evropski program za razvoj obrambne industrije, pri čemer v tem razdelku ni več razlike do zgornje meje in bo potrebna uporaba skupne razlike do zgornje meje za obveznosti (63,4 milijona EUR). Odobritve plačil se povečajo za 2,1 % na 20 521,5 milijona EUR.

Za razdelek Ekonomska, socialna in teritorialna kohezija (podrazdelek 1b) se odobritve za prevzem obveznosti povečajo za 3,0 % na 57 192,0 milijona EUR, pri čemer v tem razdelku ni več razlike do zgornje meje po uporabi skupne razlike do zgornje meje za obveznosti za financiranje pobude za zaposlovanje mladih (350,0 milijona EUR). Odobritve plačil se povečajo za 1,1 % na 47 035,4 milijona EUR.

Za razdelek Trajnostna rast: naravni viri (razdelek 2) se predlaga 59 642,1 milijona EUR v odobritvah za prevzem obveznosti. Ta raven odhodkov pomeni povečanje za 0,7 % v primerjavi z letom 2018, pri čemer ostaja znatna razlika do zgornje meje v višini 701,9 milijona EUR. Odobritve plačil znašajo 57 399,9 milijona EUR, kar pomeni povečanje za 2,4 % v primerjavi z letom 2018. Ob upoštevanju najnovejše posodobitve namenskih prejemkov znaša financiranje odhodkov, povezanih s trgom, in neposrednih pomoči 43 191,9 milijona EUR v odobritvah za prevzem obveznosti in 43 116,4 milijona EUR v odobritvah plačil.

V razdelku Varnost in državljanstvo (razdelek 3) se odobritve za prevzem obveznosti povečajo za 8,4 % na 3 786,6 milijona EUR, pri čemer v tem razdelku po uporabi instrumenta prilagodljivosti (985,6 milijona EUR) ni več razlike do zgornje meje. Odobritve plačil se povečajo za 18,3 % na 3 527,4 milijona EUR.

V razdelku Evropa v svetu (razdelek 4) se odobritve za prevzem obveznosti povečajo za 12,4 % na 11 319,3 milijona EUR (vključno z učinkom razširitve instrumenta za begunce v Turčiji), pri čemer v tem razdelku ni več razlike do zgornje meje in bo potrebna uporaba skupne razlike do zgornje meje za obveznosti (1 051,3 milijona EUR). Odobritve plačil se povečajo za 5,1 % na 9 358,3 milijona EUR.

Odobritve za prevzem obveznosti in odobritve plačil za razdelek Uprava (razdelek 5) za vse institucije skupaj, vključno z odhodki za pokojnine in evropske šole, se povečajo za 2,9 %, tako za obveznosti (9 943,0 milijona EUR) kot tudi za plačila (9 944,9 milijona EUR). Posledično znaša nerazporejena razlika do zgornje meje 589,1 milijona EUR, potem ko se izravna uporaba varnostne rezerve za odhodke, povezane z migracijami, v letu 2017 (253,9 milijona EUR).

3.Ključni elementi drugega predloga proračuna

Na splošno temelji drugi predlog proračuna na napredku, doseženem v spravnem odboru. Podrobnosti predlaganih sprememb glede na prvotni predlog proračuna, kot je bil spremenjen z dopolnilnim pismom št. 1/2019, so opisane v nadaljevanju.

3.1.Horizontalna vprašanja

3.1.1.Decentralizirane agencije

Za decentralizirane agencije se predlaga, da se prispevek EU (v odobritvah za prevzem obveznosti in odobritvah plačil) in število delovnih mest določita na ravni iz prvotnega predloga proračuna, kot je bil spremenjen z dopolnilnim pismom št. 1/2019, z naslednjimi spremembami:

·V okviru podrazdelka 1a:

oAgencija za evropski GNSS (GSA, proračunski člen 02 05 11), za katero se predlaga dodelitev 5 dodatnih delovnih mest in povečanje ravni odobritev za prevzem obveznosti in odobritev plačil za 357 500 EUR.

oEvropski organ za delo (ELA, proračunski člen 04 03 15), za katerega se predlaga zmanjšanje ravni odobritev za prevzem obveznosti in odobritev plačil za 8 947 000 EUR.

oAgencija Evropske unije za varnost omrežij in informacij (ENISA, proračunski člen 09 02 03), za katero se predlaga povečanje ravni odobritev za prevzem obveznosti in odobritev plačil za 400 000 EUR.

oOrgan evropskih regulatorjev za elektronske komunikacije (BEREC, proračunski člen 09 02 04), za katerega se predlaga dodelitev 2 dodatnih delovnih mest in povečanje ravni odobritev za prevzem obveznosti in odobritev plačil za 143 000 EUR.

oEvropski bančni organ (EBA, proračunski člen 12 02 04), za katerega se predlaga zmanjšanje njegovega kadrovskega načrta za 2 delovni mesti.

oEvropski organ za zavarovanja in poklicne pokojnine (EIOPA, proračunski člen 12 02 05), za katerega se predlaga zmanjšanje njegovega kadrovskega načrta za 4 delovna mesta, raven odobritev za prevzem obveznosti in odobritev plačil pa naj bi se zmanjšala za 1 100 000 EUR.

oEvropski organ za vrednostne papirje in trge (ESMA, proračunski člen 12 02 06), za katerega se predlaga zmanjšanje njegovega kadrovskega načrta za 23 delovnih mest, raven odobritev za prevzem obveznosti in odobritev plačil pa naj bi se zmanjšala za 11 000 000 EUR.